
Изменение		3
Предложение за регламент
Член 1 – параграф 1 – точка -1 (нова)
Регламент (ЕС) 2023/1115
Съображение 68
	

	Текст в сила
	Изменение

	
	-1)	Съображение 68 се изменя, както следва:

	(68) 	Освен това, Комисията следва да направи оценка на риска от обезлесяване и деградация на горите на равнище държава или части от нея въз основа на съвкупност от критерии, които отразяват както количествени, обективни и международно признати данни, така и признаци, че държавите са активно ангажирани в борбата с обезлесяването и деградацията на горите. Такава информация за сравнителния анализ следва да улесни операторите в Съюза да извършват надлежна проверка, а компетентните органи – да наблюдават и налагат спазването, като същевременно се предоставя стимул за държавите производители да повишат устойчивостта на своите системи за селскостопанско производство и да намалят въздействието им върху обезлесяването. Това следва да спомогне за повишаване на прозрачността и устойчивостта на веригите на доставки. Системата за сравнителен анализ следва да се основава на тристепенна система за класификация на държавите като държави с нисък, стандартен или висок риск. За да се гарантира подходяща прозрачност и яснота, Комисията следва по-специално да оповестява публично данните, използвани за сравнителен анализ, причините за предложената промяна в класификацията и отговора на съответната държава. За съответните продукти от държави с нисък риск или части от такива държави, операторите следва да имат право да извършват опростена надлежна проверка. За съответните продукти от държави с висок риск или части от такива държави, от компетентните органи следва да се изисква да извършват засилен контрол. Комисията следва да разполага с правомощието да приема актове за изпълнение с цел установяване на списък на държавите или частите от тях, които представляват нисък или висок риск.
	,,(68) 	Освен това, Комисията следва да направи оценка на риска от обезлесяване и деградация на горите на равнище държава или части от нея въз основа на съвкупност от критерии, които отразяват както количествени, обективни и международно признати данни, така и признаци, че държавите са активно ангажирани в борбата с обезлесяването и деградацията на горите. Такава информация за сравнителния анализ следва да улесни операторите в Съюза да извършват надлежна проверка, а компетентните органи – да наблюдават и налагат спазването, като същевременно се предоставя стимул за държавите производители да повишат устойчивостта на своите системи за селскостопанско производство и да намалят въздействието им върху обезлесяването. Това следва да спомогне за повишаване на прозрачността и устойчивостта на веригите на доставки. Системата за сравнителен анализ следва да се основава на четиристепенна система за класификация на държавите като държави с нисък, стандартен, висок или никакъв риск. За да се гарантира подходяща прозрачност и яснота, Комисията следва по-специално да оповестява публично данните, използвани за сравнителен анализ, причините за предложената промяна в класификацията и отговора на съответната държава. За съответните продукти от държави с нисък риск или части от такива държави, операторите следва да имат право да извършват опростена надлежна проверка. За съответните продукти от държави с висок риск или части от такива държави, от компетентните органи следва да се изисква да извършват засилен контрол. Съответните продукти от държави без риск и части от тях не следва да бъдат предмет на тези условия. Комисията следва да разполага с правомощието да приема актове за изпълнение с цел установяване на списък на държавите или частите от тях, които представляват нисък или висок риск.“



Изменение	4
Предложение за регламент
Член 1 – параграф 1 – точка -1 а (нова)
Регламент (ЕС) 2023/1115
Съображение 86
	

	Текст в сила
	Изменение

	
	-1а)	Съображение 86 се изменя, както следва:

	(86) 	На операторите, търговците и компетентните органи следва да се предостави разумен срок, за да се подготвят за изпълнение на изискванията на настоящия регламент.
	,,(86) 	На операторите, търговците и компетентните органи следва да се предостави разумен срок, за да се подготвят за изпълнение на изискванията на настоящия регламент. В периода преди датата на прилагане и за да се избегнат забавяния, Комисията следва да даде приоритет на оптимизацията на платформата за обмен на информация между съответните заинтересовани страни и компетентните органи. Комисията също така се ангажира да публикува класификацията на риска, така че съответните заинтересовани страни да могат да се подготвят за определения задължителен обхват на настоящия регламент. Както платформата за обмен на информация, така и класификацията на риска следва да бъдат на разположение и да функционират пълноценно най-малко шест месеца преди датата на прилагане. В случай на допълнително забавяне датата на прилагане следва да бъде съответно отложена.“



Изменение		5
Предложение за регламент
Член 1 – параграф 1 – точка -1 б (нова)
Регламент (ЕС) 2023/1115
Член 3 – уводна част
	

	Текст в сила
	Изменение

	
	-1б)	В член 3 уводната част се заменя, както следва:

	Съответните стоки и съответните продукти не се пускат или предоставят на пазара, нито се изнасят, освен ако не са изпълнени всички посочени по-долу условия:
	,,1.	Съответните стоки и съответните продукти от държави или части от тях, които представляват нисък риск, стандартен или висок риск съгласно член 29 не се пускат или предоставят на пазара, нито се изнасят, освен ако не са изпълнени всички посочени по-долу условия:“


Изменение		6
Предложение за регламент
Член 1 – параграф 1 – точка -1 в (нова)
Регламент (ЕС) 2023/1115
Член 3 – параграф 1 a (нов)
	

	Текст, предложен от Комисията
	Изменение

	
	-1в)	В член 3 се добавя следният параграф:

	
	,,1a.	Съответните стоки и съответните продукти от държави или части от тях, които не представляват никакъв риск съгласно член 29, не се пускат или предоставят на пазара, нито се изнасят, освен ако не са изпълнени всички посочени по-долу условия:

	
	а)	да са произведени в съответствие с приложимото законодателство на държавата на производство; както и

	
	б)	да изпълняват изискванията за документация, предвидени в член 5, параграф 1а.“



Изменение		7
Предложение за регламент
Член 1 – параграф 1 – точка -1 г (нова)
Регламент (ЕС) 2023/1115
Член 4 – параграф 10 a (нов)
	

	Текст, предложен от Комисията
	Изменение

	
	-1г)	В член 4 се добавя следният параграф:

	
	,,10a.	Чрез дерогация от параграфи 1—10 от настоящия член от операторите, които пускат или предоставят на пазара или изнасят съответни стоки и съответни продукти, произведени в държави или части от тях, които не представляват риск в съответствие с член 29, се изисква само да изпълняват изискванията за документация, определени в член 5, параграф 1а. За съответните продукти и части от съответните продукти, които са произведени в държави или части от тях, които не представляват риск в съответствие с член 29, операторите извършват надлежна проверка в съответствие с параграф 1 от настоящия член.“



Изменение		9
Предложение за регламент
Член 1 – параграф 1 – точка -1 д (нова)
Регламент (ЕС) 2023/1115
Член 5 – параграф 1 a (нов)
	

	Текст, предложен от Комисията
	Изменение

	
	-1д)	В член 5 се вмъква следният параграф:

	
	,,1a.	Операторите, които пускат или предоставят на пазара или изнасят съответни стоки и съответни продукти, произведени в държави или части от тях, които не представляват риск в съответствие с член 29, изпълняват изискванията за документация, като при поискване предоставят на компетентните органи следните документи:

	
	а)	търговско наименование и вид на съответните продукти;

	
	б)	 количеството на съответните продукти;

	
	в)	държава на производство и, когато е приложимо, на части от нея;

	
	г)	наименование, пощенски адрес и адрес на електронна поща на всяко предприятие или лице, от което са им били доставени съответните продукти;

	
	д)	наименование, пощенски адрес и адрес на електронна поща на всяко предприятие, оператор или лице, на което са били доставени съответните продукти;

	
	е)	достатъчно категорична и проверима информация, че съответните продукти не са свързани с деградация на горите;

	
	ж)	достатъчно категорична и проверима информация, че съответните стоки са произведени в съответствие с приложимото законодателство на държавата на производство.“



Изменение		10
Предложение за регламент
Член 1 – параграф 1 – точка -1 е (нова)
Регламент (ЕС) 2023/1115
Член 16 – параграф 10 а (нов)
	

	Текст, предложен от Комисията
	Изменение

	
	-1е)	В член 16 се вмъква следният параграф:

	
	„10a.	Всяка държава членка гарантира, че годишните проверки, извършвани от нейните компетентни органи съгласно параграф 1 от настоящия член, обхващат най-малко 0,1% от операторите, които пускат на пазара или предоставят на пазара или изнасят съответните продукти, които съдържат или са били произведени с използването на съответните стоки , произведени в държава или части от нея, класифицирана като представляваща несъществуващ риск в съответствие с член 29.“



Изменение		11
Предложение за регламент
Член 1 – параграф 1 – точка -1 ж (нова)
Регламент (ЕС) 2023/1115
Член 29 – параграф 1
	

	Текст в сила
	Изменение

	
	-1ж)	В член 29 параграф 1 се заменя със следното:

	1.	С настоящия регламент се създава тристепенна система за оценка на държави или части от тях. За тази цел държавите членки и третите държави или части от тях се класифицират в една от следните рискови категории:
	„1.	С настоящия регламент се създава четиристепенна система за оценка на държави или части от тях. За тази цел държавите членки и третите държави или части от тях се класифицират в една от следните рискови категории:

	а)	„висок риск“ се отнася до държави или части от тях, за които оценката, посочена в параграф 3, води до установяването на висок риск от производство в такива държави или в части от тях на съответни стоки, за които съответните продукти не отговарят на условията на член 3, буква а);
	а)	„висок риск“ се отнася до държави или части от тях, за които оценката, посочена в параграф 3, води до установяването на висок риск от производство в такива държави или в части от тях на съответни стоки, за които съответните продукти не отговарят на условията на член 3, буква а);

	б)	„нисък риск“ се отнася до държави или части от тях, за които посочената в параграф 3 оценка съдържа заключението, че е налице достатъчна увереност, че случаите на производство в такива държави или в части от тях на съответни стоки, за които съответните продукти не отговарят на условията на член 3, буква а), са изключение;
	б)	„нисък риск“ се отнася до държави или части от тях, за които посочената в параграф 3 оценка съдържа заключението, че е налице достатъчна увереност, че случаите на производство в такива държави или в части от тях на съответни стоки, за които съответните продукти не отговарят на условията на член 3, буква а), са изключение; 

	в)	„стандартен риск“ се отнася до държави или части от тях, които не попадат нито в категорията на „висок риск“, нито в категорията на „нисък риск“.
	в)	„стандартен риск“ се отнася до държави или части от тях, които не попадат в категорията на „висок риск“, „нисък риск“ или в категорията „без риск“;

	
	ва)	„без риск“ се отнася до държави или части от тях, които отговарят на следните критерии за оценка: 

	
	i)	развитието на горските площи е останало стабилно или се е увеличило в сравнение с 1990 г.;

	
	ii)	Парижкото споразумение и международните конвенции за правата на човека и за предотвратяване на обезлесяването са подписани от тези държави и части от тях;

	
	iii)	разпоредбите за предотвратяване на обезлесяването и опазването на горите на национално равнище се прилагат стриктно и се прилагат при пълна прозрачност и се наблюдават.“

